cyanic-selkie/wikianc huggingface dataset:
Πολιτική κρίση Καΐρου (1944)
Ιστορικό
Αμέσως μετά τη λήξη των εργασιών του Συνεδρίου του Λιβάνου και τη συνομολόγηση του λεγομένου Εθνικού Συμβολαίου, όλοι οι σύνεδροι αυτού, με μέριμνα των Άγγλων, μετέβησαν αεροπορικώς στο Κάιρο για τη συγκρότηση κυβέρνησης εθνικής ενότητας και εγκαταστάθηκαν στο ξενοδοχείο «Σέπερτ», που μετά τον πόλεμο κατεδαφίστηκε. Εκεί, η αντιπροσωπεία του ΕΑΜ περίμενε κάποιο μήνυμα από την Ελλάδα προκειμένου να εξουσιοδοτηθούν τα μέλη της για να ορκιστούν υπουργοί, χωρίς να γνωρίζουν την από 19 Μαΐου καταγγελία του Εθνικού Συμβουλίου που είχε σταλεί στο Συνέδριο και είχαν παρακρατήσει οι Άγγλοι.
Οργή στα «βουνά»
Στην αναμονή αυτή, έφθασε από τα «βουνά» (τους Κορυσχάδες Ευρυτανίας, όπου συνεδρίαζε το Εθνικό Συμβούλιο της ΠΕΕΑ), κάποιο τηλεγράφημα που ζητούσε εξηγήσεις για τις υποχωρήσεις της αντιπροσωπείας στο Συνέδριο, παρά τις εντολές που είχαν δοθεί, και που ουσιαστικά αποδοκίμαζε την αντιπροσωπεία για τις πράξεις της. Τότε, ο Αλέξανδρος Σβώλος, αρχηγός της αντιπροσωπείας, θεωρώντας ότι είχε θιγεί αποφάσισε να παραιτηθεί. Λόγω της άρνησης όμως των υπολοίπων να τη δεχτούν, αποφασίστηκε να επιστρέψει στην Ελλάδα ο Στέφανος Σαράφης προκειμένου να «διαφωτίσει» την ΠΕΕΑ επί των εργασιών και των αποφάσεων που λήφθηκαν στο Συνέδριο. Έτσι, επέστρεψε αεροπορικώς στο αεροδρόμιο Νεράιδας. Στο ίδιο αεροδρόμιο έφθασε, μία ημέρα μετά, και ο εκπρόσωπος του ΕΔΕΣ στο Κάιρο, Κ. Πυρομάγλου.
Στις 28 Ιουνίου, μετά παρέλευση 40 ημερών από τη συνομολόγηση της Συμφωνίας του Λιβάνου, και λόγω της συνεχιζόμενης απραξίας εκ μέρους των ΕΑΜικών να προσέλθουν για συμμετοχή τους στη νέα κυβέρνηση, ο Γεώργιος Παπανδρέου σε ραδιοφωνική ομιλία του προς τον ελληνικό λαό καταγγέλλει ευθέως το ΕΑΜ/ΕΛΑΣ για υπαναχώρηση θέτοντας το προ των ευθυνών του. Τέσσερις ημέρες αργότερα, στις 2 Ιουλίου, αναλογιζόμενος τα της απελευθέρωσης της Ελλάδας, τηλεγραφεί στην ελληνική πρεσβεία του Λονδίνου όπως ενημερώσει τη βρετανική κυβέρνηση περί της αναγκαιότητας παρουσίας βρετανικών στρατευμάτων, κατά την απελευθέρωση της χώρας, προς αποτροπή του ορατού πλέον κινδύνου ελληνικού εμφυλίου πολέμου.
Οι νέοι όροι
Τελικά, στις 2 Ιουλίου, την ίδια ημέρα της αποστολής του παραπάνω τηλεγραφήματος, φθάνει στο Κάιρο τηλεγράφημα της κοινής επιτροπής του ΕΑΜ, της ΠΕΕΑ και του ΚΚΕ, προς την αντιπροσωπεία, και ξεκαθάριζε μεν τις θέσεις των παραπάνω πλην όμως έθετε όρους «έξι σημείων» που ουσιαστικά αποτελούσαν επανάληψη των αρχικών αξιώσεων που είχαν, όμως, απορριφθεί στο Συνέδριο.
Τα έξι σημεία αυτά ήταν:
Σημείωση: Οι παραπάνω όροι δίδονταν σε μορφή τελεσίγραφου καταλήγοντας πως αν δεν γίνουν δεκτοί η ΕΑΜική επιτροπή θα διατασσόταν να επιστρέψει στην Ελλάδα. Αρχιστράτηγος του τρίτου όρου προβαλλόταν ο Αλέξανδρος Οθωναίος. Παραμένει άγνωστος ο λόγος της απάλειψης του ονόματός του στο αρχειακό κείμενο του ΚΚΕ.
Διαπραγματεύσεις Παπανδρέου
Αυτό είχε ως συνέπεια η κρίση να οξύνεται, ένα χάσμα απόψεων να ευρύνεται, ενώ κάποιος συμβιβασμός για συνύπαρξη να καταρρέει. Ακολούθησε ένας μήνας μακρών διαβουλεύσεων όταν, τελείως απροσδόκητα, στις 2 Αυγούστου, νέο κοινό τηλεγράφημα που φθάνει από τα βουνά (με ημερομηνία αποστολής 29 Ιουλίου) δίνει έγκριση στην αντιπροσωπεία για συμμετοχή στην κυβέρνηση, χωρίς όρους αυτή τη φορά, αλλά με την προϋπόθεση ότι πρωθυπουργός δε θα είναι ο Γ. Παπανδρέου.
Βασική παράγραφος του τηλεγραφήματος αυτού ήταν:
Αμέσως μετά από αυτή την απρόσμενη εξέλιξη, ο Γ. Παπανδρέου συγκαλεί τα μέλη της κυβέρνησης στην έπαυλη που εκείνος διέμενε, στο συνοικισμό Τζαμάλεκ, που ήταν άλλοτε ελληνική πρεσβεία και τώρα αποτελούσε την έδρα της ελεύθερης ελληνικής κυβέρνησης, όπου και αναγγέλλει την αποδοχή του της παραίτησης, αν θεωρείται αυτός εμπόδιο συμφιλίωσης. Την απόφαση αυτή ανέλαβε ο Σ. Βενιζέλος να γνωστοποιήσει στα βουνά στην Ελλάδα ως σχετική απάντηση στέλνοντας το ακόλουθο τηλεγράφημα :
Κατόπιν όμως, προσωπικής παρέμβασης του Τσώρτσιλ για στήριξη του Γεωργίου Παπανδρέου, ο υπουργός Εξωτερικών Άντονυ Ήντεν ειδοποιεί περί μη αποδοχής της αλλαγής του προέδρου της κυβέρνησης. Τούτο μεταβιβάστηκε δια του Αγγλικού Στρατηγείου Μέσης Ανατολής στους Έλληνες υπουργούς και ΕΑΜικούς αντιπροσώπους στο Κάιρο, οπότε νέος σάλος και ανησυχία άρχισε να κυριαρχεί για το κατά πόσο το ΕΑΜ θα δεχόταν τη νέα αυτή αγγλική επιταγή ή αν η εξ αυτής ρήξη θα ήταν αναπόφευκτη. Στη διαμορφωθείσα τότε νέα κατάσταση οι Σοφοκλής Βενιζέλος, Κ. Ρέντης, Γ. Σακαλής και Γ. Μυλωνάς ανέλαβαν την πρωτοβουλία να ενημερώσουν την ΠΕΕΑ για το βέτο των Άγγλων με την έκκληση για συμμόρφωση στέλνοντας, στις 8 Αυγούστου, το ακόλουθο τηλεγράφημα:
«''Συνεπεία επισήμου εμπιστευτικής ανακοινώσεως Αγγλικής κυβερνήσεως μη δεχομένης αλλαγήν προέδρου της κυβερνήσεως παραμονάς απελευθερώσεως, κόμματα Φιλελευθέρων, Προοδευτικών και Αγροτικόν Δημοκρατικόν ποιούνται τελευταίαν έκκλησιν όπως αποστείλητε αντιπροσώπους σας καταλάβουν θέσεις των εν τη κυβερνήσει, ως έχει σήμερον. Εν εναντία περιπτώσει αναλαμβάνετε τεραστίας ευθύνας απέναντι του Έθνους, εις στιγμήν που η εθνική ενότης είναι υπέρποτε ή άλλοτε απαραίτητος προς αντιμετώπισιν των μεταπολεμικών προβλημάτων και επίλυσιν των εκ του πολέμου πληγών''».
Δίδυμη υποχώρηση
Τελικά, μετά από λίγες ημέρες σιγής και αγωνίας, στις 15 Αυγούστου του 1944, το ΚΚΕ και το ΕΑΜ ειδοποιούν τηλεγραφικά ότι αποδέχονται συμμετοχή τους στην κυβέρνηση εθνικής ενότητας έστω και με πρωθυπουργό το Γ. Παπανδρέου. Το τηλεγράφημα αυτό λήφθηκε στο Κάιρο, στις 17 Αυγούστου του 1944, οπότε και η καταληκτική ημερομηνία της πολιτικής αυτής κρίσης.
Παραλειπόμενα
- Χαρακτηριστική ήταν η έκθεση που έστειλε επ΄ αυτού από το Κάιρο στα «βουνά» ο Πέτρος Ρούσσος :
-
Βιβλιογραφία
Κατηγορία:Ιστορία της Ελλάδας κατά τον Β΄ Παγκόσμιο Πόλεμο Κατηγορία:Εθνική Αντίσταση Κατηγορία:1944
Επαρχία Φιαναραντσόα
Γεωγραφία
Η Φιαβαραντσόα βρίσκεται νοτιοανατολικά της Μαδαγασκάρης. Συνορεύει στα δυτικά και νότια με την Τολιάρα, στα βορειοδυτικά με την Ανταναναρίβο και στα βορειοανατολικά με την Τοαμασίνα. Έχει έκταση 103.272 τ.χλμ.
Περιφέρειες
Η Φιαναραντσόα διαιρείται σε 5 περιφέρειες:
Μεταφορές
Το τοπικό αεροδρόμιο είναι το Αεροδρόμιο της Φιαναραντσόα που βρίσκεται στην Φιαναραντσόα.
Καστέλλι Καλύμνου
thumb|right|250px|Το Καστέλλι Το Καστέλλι είναι παραθαλάσσιο κάστρο στην βορειοδυτική Κάλυμνο χτισμένο στο βραχώδη άκρο του ακρωτηρίου Ασπροπουντάρι. Βρίσκεται απέναντι από το Κάστρο Αγίου Κωνσταντίνου Τελένδου και διατηρούσε οπτική επαφή με το Κάστρο Γαλατιανής.
Κτίστηκε στην βυζαντινή περίοδο για την αντιμετώπιση κυρίως των Αραβικών επιδρομών κι έλεγχε το θαλάσσιο πέρασμα ανάμεσα σε Κάλυμνο και Τέλενδο. Είχε τείχος, προτείχισμα, πύργους για καλύτερη άμυνα, τειχισμένη ακρόπολη με πρόσβαση από κτιστή κλίμακα και τρεις πύλες. Στο εσωτερικού του ερείπια από πολλά κτίρια δείχνουν ότι είχε δημιουργηθεί οικισμός. Άγνωστο πότε ακριβώς εγκαταλείφθηκε, πιστεύεται κατά τον 10ο αιώνα άρχισε να μειώνεται η χρήση του ώσπου εγκαταλείφθηκε εντελώς.
Πηγές
Κατηγορία:Κάστρα της Καλύμνου Κατηγορία:Βυζαντινά κάστρα στην Ελλάδα
Ομάδα αίματος
thumb|right|300px|Η ομάδα αίματος καθορίζεται, εν μέρει, από τον τύπο των αντιγόνων του συστήματος ΑΒΟ που βρίσκονται στην επιφάνεια των ερυθρών κυττάρων.
Η ομάδα αίματος (ή τύπος αίματος) είναι μια ταξινόμηση του αίματος βασισμένη στην παρουσία ή απουσία κληρονομούμενων αντιγονικών συστατικών στην επιφάνεια των ερυθρών κυττάρων. Αυτά τα αντιγόνα, που ανήκουν στο σύστημα αντιγόνου ABO, μπορεί να είναι πρωτεΐνες, υδατάνθρακες, γλυκοπρωτεΐνες, γλυκολιπίδια ανάλογα με το σύστημα ταξινόμησης. Κάποια από αυτά τα αντιγόνα μπορεί να παρουσιάζονται και στην επιφάνεια άλλων τύπων κυττάρων σε πολλούς ιστούς. Αρκετά από αυτά τα αντιγόνα των ερυθροκυττάρων μπορεί να προέρχονται από ένα αλλήλιο (ή πολύ στενά συνδεδεμένα γονίδια) και αποτελούν ένα σύστημα ομάδας αίματος. Από τη Διεθνή Εταιρεία Μετάγγισης Αίματος αναγνωρίζονται σήμερα συνολικά 30 περίπου συστήματα ομάδων αίματος.
Η ομάδα αίματος κληρονομείται και από τους δύο γονείς καθώς τα γονίδια είναι συνεπικρατή. Συγκεκριμένα, δύο μόνο από τα αλληλόμορφα του γονιδίου που καθορίζει τον τύπο των ομάδων αίματος "ΑΒΟ" του ανθρώπου είναι συνεπικρατή. Τα άτομα με ομάδα αίματος Α έχουν στην επιφάνεια των ερυθροκυττάρων τους αντιγόνο τύπου Α. Άτομα ομάδας αίματος Β έχουν αντιγόνο Β. Ένα άτομο ομάδας αίματος ΑΒ έχει αντιγόνα Α και Β. Πολλές έγκυες γυναίκες μπορεί να κυοφορούν έμβρυο με ομάδα αίματος διαφορετική από την δική τους και η μητέρα μπορεί να δημιουργήσει αντισώματα εναντίον των εμβρυικών ερυθροκυττάρων. Μερικές φορές αυτά τα αντισώματα είναι αντισώματα IgG, μια μικρή ανοσοσφαιρίνη, που μπορεί να διαπεράσει την πλακουντική μεμβράνη και να προκαλέσει αιμόλυση των εμβρυικών ερυθροκυττάρων, και έτσι να προκληθεί μία ασθένεια που ονομάζεται αιμολυτική νόσος των νεογνών, που μπορεί να είναι θανατηφόρα για το έμβρυο (εμβρυικός ύδρωπας).
Τα συστήματα της ομάδας αίματος
Μια πλήρης ομάδα αίματος καθορίζεται από ένα σύνολο από 30 ουσίες στην επιφάνεια των ερυθροκυττάρων, και η ομάδα αίματος ενός ατόμου είναι ένας από τους πολλούς δυνατούς συνδυασμούς συστημάτων αντιγόνων. Σε αυτές τις 30 ομάδες αίματος έχουν βρεθεί πάνω από 600 συστήματα αντιγόνων, αλλά πολλά από αυτά είναι πολύ σπάνια και κάποια ευρίσκονται σε ορισμένες πληθυσμιακές ομάδες.
Σχεδόν πάντοτε, ένα άτομο έχει την ίδια ομάδα αίματος για όλη του τη ζωή, αλλά πολύ σπάνια η ομάδα αίματος ενός ατόμου αλλάζει τύπο μέσω προσθήκης ή καταστολής ενός αντιγόνου σε λοίμωξη, κακοήθεια, ή αυτοάνοση νόσο. Μια άλλη πιο κοινή αιτία για την αλλαγή της ομάδας αίματος είναι μια μεταμόσχευση μυελού των οστών. Οι μεταμοσχεύσεις μυελού των οστών πραγματοποιούνται για πολλές λευχαιμίες και λεμφώματα, μεταξύ άλλων νόσων. Εάν ένα άτομο λαμβάνει μυελό των οστών από κάποιον που έχει διαφορετικό τύπο αίματος ΑΒΟ (π.χ., τύπου Α ασθενής λαμβάνει μυελό των οστών τύπου O),η ομάδα αίματος του ασθενούς θα μετατραπεί τελικά σύμφωνα με τον τύπο του δότη.
Ορισμένες ομάδες αίματος σχετίζονται με την κληρονομικότητα των άλλων νόσων: για παράδειγμα, το αντιγόνο Kell συνδέεται μερικές φορές με το σύνδρομο McLeod. Άλλες ομάδες αίματος μπορεί να επηρεάσουν την ευαισθησία σε λοιμώξεις, ένα παράδειγμα είναι η αντίσταση σε συγκεκριμένα είδη ελονοσίας που παρατηρήθηκε σε άτομα που στερούνται το αντιγόνο Duffy. Το αντιγόνο Duffy, πιθανώς ως αποτέλεσμα της φυσικής επιλογής, είναι λιγότερο κοινό στις εθνικές ομάδες από περιοχές με υψηλή συχνότητα εμφάνισης της ελονοσίας.
Σύστημα ομάδων αίματος ΑΒΟ
thumb|350px|Σύστημα ομάδων αίματος ΑΒΟ: το διάγραμμα δείχνει τις αλυσίδες υδατανθράκων στην επιφάνεια των ερυθροκυττάρων που καθορίζουν την ομάδα αίματος κατά ΑΒΟ.
Σύστημα ομάδας αίματος Ρέζους
Το σύστημα Rh (Ρέζους) είναι η δεύτερη πιο σημαντική ομάδα αίματος όσον αφορά την μετάγγιση αίματος, ανάμεσα σε σύνολο 50 αντιγόνων. Το πιο σημαντικό Rh αντιγόνο είναι το αντιγόνο D, επειδή είναι το πιο πιθανό να προκαλέσει μια αντίδραση του ανοσοποιητικού συστήματος των πέντε κύριων Rh αντιγόνων. Είναι κοινό για D-αρνητικά άτομα να μην έχουν καμία αντι-D IgG ή IgM αντισώματα, επειδή τα αντι-D αντισώματα συνήθως παράγονται με ευαισθητοποίηση έναντι των περιβαλλοντικών ουσιών. Ωστόσο, τα D-αρνητικά άτομα που μπορούν να παράγουν IgG αντι-D αντισώματα μετά από μια εκδήλωση ευαισθητοποίησης: πιθανώς εμβρυομητρική μετάγγιση αίματος από ένα έμβρυο κατά την εγκυμοσύνη ή περιστασιακά μια μετάγγιση αίματος με D-θετικό RBC s και ασθένειες Rh μπορεί να προκληθούν. Ομάδα αίματος με αρνητικό ρέζους "Rh" είναι πολύ λιγότερα ποσοτικά στον Ασιατικό πληθυσμό (0.3%) από όσο είναι στους Καυκάσιους (15%). Στον παρακάτω πίνακα, η παρουσία ή απουσία των αντιγόνων Rh σημαίνεται από το + ή - σημάδι, έτσι ώστε για παράδειγμα η Α-ομάδα δεν έχει κανένα από τα Rh αντιγόνα.
Κατανομή συστημάτων ΑΒΟ και Ρέζους ανά χώρα
Η ομάδα αίματος Β έχει υψηλότερη συχνότητα στη Βόρεια Ινδία και τις γειτονικές περιοχές της Κεντρικής Ασίας, καθώς  η συχνότητά του μειώνεται τόσο προς τα δυτικά και τα ανατολικά, και φθάνει μονοψήφια ποσοστά στην Ισπανία. Πιστεύεται ότι ήταν εντελώς απούσα από τους Εγγενής Αμερικανούς και τους  Αβορίγινες πληθυσμούς της Αυστραλίας πριν από την άφιξη των Ευρωπαίων σε αυτές τις περιοχές.
Η ομάδα Α συνδέεται με υψηλές συχνότητες στην Ευρώπη, κυρίως στη Σκανδιναβία και την Κεντρική Ευρώπη, αν και οι υψηλότερες συχνότητες της εμφανίζονται σε ορισμένους πληθυσμούς Αβορίγινων της Αυστραλίας καθώς και στους Ινδιάνους Blackfoot της Μοντάνα.
Τα υπόλοιπα συστήματα ομάδων αίματος
Συμπεριλαμβανομένων των ΑΒΟ και Rh συστημάτων, έχουν ταυτοποιηθεί συνολικά 32 συστήματα ομάδων αίματος. Έτσι, εκτός από τα ΑΒΟ και Rh, πολλά άλλα αντιγόνα εκφράζονται επί της επιφανειακής μεμβράνης των ερυθροκυττάρων. Για παράδειγμα, ένα άτομο μπορεί να είναι ΑΒ, D θετικό, και την ίδια στιγμή Μ και Ν θετικό (MNS σύστημα ομάδας αίματος), Κ θετικό (Kell σύστημα ομάδας αίματος), Le α ή Le β αρνητικό (αντιγόνο Lewis), και ούτω καθεξής, όντας ταυτόχρονα θετικό ή αρνητικό για κάθε σύστημα ομάδας αίματος. Πολλά από τα συστήματα ομάδας αίματος ονομάστηκαν  από τους ασθενείς στους οποίους τα αντίστοιχα αντισώματα βρέθηκαν αρχικά.
Μετάγγιση αίματος
Η ιατρική των μεταγγίσεων είναι ένας εξειδικευμένος κλάδος της αιματολογίας που ασχολείται με τη μελέτη των ομάδων αίματος, και μαζί με τις τράπεζες αίματος επιδιώκει να παρέχει υπηρεσίες που έχουν να κάνουν με το αίμα και άλλα προϊόντα αίματος. Σε όλο τον κόσμο, τα προϊόντα πρέπει να συνταγογραφούνται από γιατρό με παρόμοιο τρόπο όπως τα φάρμακα.
Μεγάλο μέρος της δουλειάς ρουτίνας μιας τράπεζα αίματος αποτελεί ο έλεγχος του αίματος τόσο από δότες όσο και από λήπτες για να διασφαλίσει ότι σε κάθε μεμονωμένο λήπτη δίνεται αίμα που είναι συμβατό με την ομάδα του αίματός του και είναι όσο το δυνατόν ασφαλέστερο. Αν μια μονάδα αίματος είναι ασυμβίβαστη στη μετάγγιση αίματος ανάμεσα σε ένα δότη και τον λήπτη, είναι πιθανό να συμβεί μια σοβαρή οξεία αιμολυτική αντίδραση με αιμόλυση (καταστροφή ερυθρών αιμοσφαιρίων), νεφρική ανεπάρκεια και κυκλοφορικό σοκ, κατάσταση που μπορεί πιθανά να οδηγήσει στο θάνατο. Τα αντισώματα μπορούν να είναι εξαιρετικά ενεργά και να επιτεθούν στα ερυθροκύτταρα δεσμεύοντας συστατικά του συστήματος συμπληρώματος και προκαλώντας έτσι μαζική αιμόλυση του μεταγγιζόμενου αίματος.
Στην ιδανική περίπτωση, οι ασθενείς θα πρέπει να λαμβάνουν το δικό τους αίμα ή ειδικού τύπου προϊόντα αίματος για να ελαχιστοποιηθεί η πιθανότητα μιας αντίδρασης στη μετάγγιση. Οι κίνδυνοι μπορούν να μειωθούν περισσότερο με ελέγχους διασταύρωσης στο αίμα, αλλά αυτό μπορεί να παραλείπεται όταν η χορήγηση αίματος απαιτείται άμεσα σε επείγοντα περιστατικά. Ο έλεγχος διασταύρωσης περιλαμβάνει την ανάμιξη ενός δείγματος του ορού του παραλήπτη με ένα δείγμα των ερυθρών κυττάρων του αίματος του δότη, ελέγχοντας εάν το μείγμα υφίσταται συγκόλληση, ή σχηματίζει μορφές. Αν η συγκόλληση δεν είναι προφανής με γυμνό μάτι, οι τεχνικοί της τράπεζας αίματος συνήθως ελέγχουν για συγκολλήσεις με μικροσκόπιο. Αν συμβεί συγκόλληση, το αίμα αυτού του συγκεκριμένου δότη δεν μπορεί να μεταγγίζεται για το συγκεκριμένο παραλήπτη. Σε μια τράπεζα αίματος είναι ζωτικής σημασίας όλα τα δείγματα αίματος να έχουν αναγνωριστεί σωστά. Έτσι η επισήμανση έχει τυποποιηθεί βάσει ενός συστήματος γνωστού ως ISBT 128.
Η ομάδα αίματος μπορεί να συμπεριλαμβάνεται στις μεταλλικές ταυτότητες που φοριούνται από το στρατιωτικό προσωπικό, σε περίπτωση που θα χρειαστεί μια επείγουσα μετάγγιση αίματος έκτακτης ανάγκης. Οι στρατιώτες των Waffen-SS που πολεμούσαν στην πρώτη γραμμή κατά τη διάρκεια του Β' Παγκοσμίου Πολέμου είχαν τατουάζ όπου αναγραφόταν η ομάδα αίματος.
Σπάνιες ομάδες αίματος μπορούν να προκαλέσουν προβλήματα εφοδιασμού για τις τράπεζες αίματος και τα νοσοκομεία. Για παράδειγμα, Duffy-αρνητικό αίμα εμφανίζεται πολύ πιο συχνά σε ανθρώπους αφρικανικής καταγωγής, και η σπανιότητα αυτής της ομάδας αίματος στο υπόλοιπο του πληθυσμού μπορεί να οδηγήσει σε έλλειψη Duffy-αρνητικού αίματος για αυτούς τους ασθενείς. Ομοίως για RhD αρνητικούς ανθρώπους, υπάρχει ένας κίνδυνος που σχετίζεται με τα ταξίδια σε μέρη του κόσμου όπου τα αποθέματα RhD αρνητικού αίματος είναι περιορισμένα, ειδικά στην Ανατολική Ασία, όπου οι υπηρεσίες αίματος μπορεί να προσπαθήσουν να ενθαρρύνουν Δυτικούς να δώσουν αίμα.
Αιμολυτική ασθένεια των νεογνών
Μια προγεννητική, έγκυος γυναίκα μπορεί να κάνει IgG αντισώματα μιας ομάδας αίματος, εάν το έμβρυο της έχει αντιγόνο της ομάδα αίματος που εκείνη δεν έχει. Αυτό μπορεί να συμβεί αν κάποια από τα κύτταρα αίματος του εμβρύου περάσουν στην κυκλοφορία του αίματος της μητέρας (π.χ. μια μικρή εμβρυομητρική αιμορραγία, αιμορραγία κατά το χρόνο του τοκετού ή μαιευτική επέμβαση), ή μερικές φορές μετά από μια θεραπευτική μετάγγιση αίματος. Αυτό μπορεί να προκαλέσει Rh νόσος ή άλλες μορφές αιμολυτική νόσος του νεογνού (HDN) στην τρέχουσα κύηση και, ή επόμενες εγκυμοσύνες. Εάν μια έγκυος γυναίκα είναι γνωστό ότι έχει αντι-D αντισώματα, το Rh τύπο του αίματος ενός εμβρύου μπορεί να ελεγχθεί με ανάλυση του εμβρυϊκού DNA στο μητρικό πλάσμα για να εκτιμήσουν τον κίνδυνο για την αιμολυτική νόσο των νεογνών. Μια από τις σημαντικότερες εξελίξεις του εικοστού αιώνα ήταν η πρόληψη αυτής της ασθένειας από τη διακοπή του σχηματισμού των αντι-D από D αντισώματα, αρνητικών μητέρων με ένα ενέσιμο φάρμακο που ονομάζεται __Rho (D) ανοσοσφαιρίνης. Αντισώματα που συνδέονται με ορισμένες ομάδες αίματος μπορεί να προκαλέσει σοβαρή HDN, άλλα μπορούν να προκαλέσουν μόνο ήπιες HDN και άλλοι δεν είναι γνωστό ότι προκαλούν HDN.